Spår politisk jordskjelv i Spania i dag
ARTIKKELEN ER OVER TRE ÅR GAMMEL – Mange velgere leker med tanken på å forlate de to store partiene, regjeringspartiet, PP, og det sosialdemokratiske partiet, PSOE, og heller satse på nye og friske alternativer. Det konservative sentrumspariet, Ciudadanos og den venstepolitiske bevegelsen Podemos. Samtidig tror jeg at nykommerne kan ha gjort det bedre på meningsmålingene enn de kommer til å gjøre det under selve valget, sier Miguel Murado, historiker og spaltist i den britiske avisen, Guardian.Den seriøse spanske storavisen, El Pais, har en annen oppfatning og skriver at den frykter at den progressive protest og venstreorienterte bevegelsen, Podemos, vil kunne komme til å bli Spanias nest største parti. Videre skriver El Pais at Podemos lederen, Pablo Iglesias, og partiet hans skal ha hatt enorm framgang hos potensielle velgere de siste dagene, verifisert av en rekke uoffisielle meningsmålinger. Podemos skal ifølge disse kunne få tilslutning av rundt 20 prosent av velgerne og at PP, det konservative regjeringspartiet til statsminister Mariano Rajoy, vil ende på mellom 25-30 prosent. Partido Popular, PP, fikk 44,6 prosent under det forrige valget i 2011.For El Pais, som blir sagt å sympatisere med det sosialdemokratiske partiet, Partido Socialista Obrero Espanol, PSOE, frykter at det gamle regjeringspartiet kan komme til oppleve en ytterligere tilbakegang. Sosialdemokratene lå på den siste offisielle meningsmålingen på tirsdag an til å få en oppslutning på 22-20 prosent, ned åtte prosent fra resultatet i 2011. Partiet som utfordrer høyresiden i spansk politikk, Ciudanos, vaker også rundt 20 prosent. Siden det forrige valget for fire år siden har Spania vært hardt rammet økonomisk. Bygningsbransjen kollapset og familier ble satt på gaten fordi de ikke klarte å betale regninger og avdrag på hus og leiligheter. Vanlige mennesker ble med ett redusert fra lykkelig mennesker til fattiglemmer uten fremtidshåp. Statsminister Rahoy har brukt store deler av valgkampen på å understreke at spansk økonomi er i bedring og at PP er igang med å få orden på Spania.I den sørlige delen av Spania er arbeidsledigheten på over 35 prosent. Med dette bakteppet har valgkampen vært styggere og mer usaklig høyrøstet enn noen gang. Opposisjonslederen Pedro Sanchez, PSOE, påstår at statsminister Rajoy fører en uanstendig politikk. Det er avslørt at regjeringspartiet har mottatt korrupsjonspenger fra storkapitalen i landet, og at store beløp også er havnet i lommene på flere av lederne i partiet. Selv ikke det såkalt korrupsjonsfrie Podemos slipper unna. Ledelsen ble tvunget til innrømme at bevegelsen har fått bidrag fra regjeringen i Venezuela. De siste fem dagene før et valg er det ikke lov å oppta offisielle meningsmålinger i Spania, derfor er det ventet at det endelige resulatet vil kunne variere sterkt fra den siste offisielle målingen som ble opptatt på tirsdag.
Det spås et politisk jordskjelv når spanske velgere kan velge mellom fire nesten jevnstore partier. To-parti-systemet står for fall etter 40 år med politisk stabilitet i det 40 år gamle spanske demokratiet. velgere kan velge mellom fire nesten jevnstore partier. To-parti-systemet står for fall etter 40 år med politisk stabilitet i det 40 år gamle spanske demokratiet.